Document ID: /roh_data/filtered/fineweb-2-filterrobots_roh.jsonl.gz/38799

La maschina era partida da Minca. L'ultim sgol era vendì or. A bord era er l'anteriur schef da l'interpresa Joachim Hunold. Ils pumpiers da la plazza aviatica a Berlin-Tegel han beneventà l'ultima maschina da la Air Berlin cun funtaunas d'aua.
Entaifer bunamain 40 onns ha la segund gronda societad aviatica tudestga transportà passa ina mesa milliarda passagiers. Quai ha communitgà Air Berlin.
Lufthansa ed Easyjet surpiglian mintgamai ina part dad Air Berlin.
RR novitads 09:00